Coba jelasin Kerjaya dari Sarah Suhairi dalam bahasa melayu dong

Sarah mula memperkenalkan bakatnya di media sosial menerusi nyanyian lagu saduran tempatan dan luar negara sebelum mendapat tawaran sebagai artis rakaman. Kemunculan sulung beliau dalam arus perdana adalah menerusi single berjudul "Pedih" hasil ciptaan Room None dan lirik oleh Iman Imran. Video muzik lagu itu sehingga kini telahpun meraih lebih 9.6 juta tontonan di laman Youtube sejak dilancarkan April 2018. Laman rasmi YouTubenya kini mengumpul 81.3 ribu pengikut dengan video lagu saduran paling popular iaitu lagu Solo Jennie Kim yang ditonton lebih dari 1.3 juta tontotan. Persembahan dan bakatnya dalam program realiti Big Stage musim pertama disenangi serta menerima pujian penyanyi tersohor negara, Datuk Seri Siti Nurhaliza, sekaligus dinobatkan sebagai juara sulung pertandingan itu. Beliau juga berbakat dalam rap.

Selepas tamat program realiti Big Stage, beliau mengeluarkan single keduanya yang berjudul "Nyawa & Raga" yang meraih lebih dari 4.7 juta tontonan.

Beliau kemudian berduet bersama Aepul Roza menerusi lagu "Entah Apa". Dalam tahun 2021, beliau muncul dengan 3 single serentak, iaitu "Mungkin", "Kau Yang Bertakhta" dan "Andaikan".

Single terbaharu beliau, "Pasrah" dikeluarkan pada Januari 2022.